Dacian Cioloș, după ce REPER nu a atins pragul pentru PE: „Scorul cumulat al REPER, USR și al celor doi independenți trece de 25-30%. Este o bază solidă”
Președintele REPER, europarlamentarul Dacian Cioloș, a afirmat că scorul partidului său este „un duș rece pe care îl primesc cu toată responsabilitatea”, adăugând că își va lua „un timp de reflecție” în perioada următoare. El susține că se poate construi o alternativă la PSD-PNL și extremism în perspectiva alegerilor parlamentare și prezidențiale din care să facă parte USR, REPER și independenții Nicușor Dan și Nicu Ștefănuță, fără să facă referire la aliații actuali ai USR, anume PMP și Forța Dreptei.